stanford-oval/wikipedia huggingface dataset:
Kaipiainen
Osa-alueet > Kylät

Kaipiaisten asemanseutu
Rautoja
Rantonen (Rautjärvi)
Niemenkulma
Enäjärvi
Metsäkulma
Saaramaa
Saares
Kelkka
Osa-alueet > Teollisuusalueet

Kaipiaisten ratapiha- ja teollisuusalue
Historia

Ensimmäiset merkittävät maininnat Kaipiaisista ajoittuvat Kustaa III:n sotiin, jolloin paikkakunnalla käytiin Kaipiaisten taistelu. Kaipiaisten merkitys lisääntyi Helsingin ja Pietarin välisen rautatien valmistuttua vuonna 1870, jolloin taajaman kohdalle perustettiin Kaipiaisten rautatieasema. Kaipiainen oli ehdolla Savon radan risteysasemaksi, joka kuitenkin sijoittui vuonna 1889 Kouvolaan. Kaipiainen toimi pitkään merkittävänä asemana, jossa Pietarista ja Helsingistä saapuvat junat kohtasivat. Kaipiaisissa on vieläkin Suomen ainoa saariasema. Henkilöjunien pysähdykset asemalla loppuivat jo 1977, kun paikallisliikenne lakkautettiin rataosuudella Kouvola–Simola–Lappeenranta.
Rautatiehistoriasta voidaan lisäksi mainita kapearaiteinen Tirvan rautatie. 1900-luvun alkuvuosikymmeninä Tirvan teollisuus kuljetti tuotteitaan Kaipiaisten asemalle, ja sieltä eteenpäin. Tirvalla oli muun muassa myllynkivi- ja kimröökitehdas sekä saha. Tavaravaunujen lisäksi pienen höyryveturin perässä kulki usein myös pieni henkilövaunu. Kapearaiteisen radan raiteet on purettu, mutta vieläkin vanha ratalinja erottuu maastossa.
Kaipiaisten aseman vaunuhalli oli pitkään vanhojen höyryvetureiden säilytyspaikkana. Vielä 1930–1940-luvuilla vaunuhalleilla säilytettiin Venäjän keisarin Suomen-matkoillaan käyttämää junaa, höyryveturia ja vaunuja. Nykyään ainoat maailmassa säilyneet Venäjän keisarilliset vaunut ovat Hyvinkäällä Suomen rautatiemuseossa. Nämä Venäjän keisarin ja Suomen suuriruhtinaan kulkuneuvot Suomen rautateille on rakennettu 1870-luvulla. Vaunuja on ollut kaikkiaan kuusi, mutta vain kolme niistä on säilynyt: keisarin vaunu, keisarinnan vaunu ja salonkivaunu.
Keisarilliset vaunut ovat säilyneet ainakin kahdesta syystä. Ne olivat Suomen Valtionrautateiden rakennuttamia ja omistamia ja niitä säilytettiin vuodesta 1914 Kaipiaisten vaunuhallissa eikä enää Pietarissa kuten aiemmin. Jos vaunut olisivat jääneet Pietariin, niiden kohtalo olisi ollut sama kuin kaikkien muidenkin keisarillisten vaunujen.
Kaipiaisten puinen vaunuhalli purettiin katon romahdettua vuonna 1995. Tiilinen vesitorni ja osa veturitallista ovat vielä jäljellä.
Nykypäivä

Nykyisin Kaipiainen on tunnettu rautateidensä lisäksi teollisuudestaan, kuten rehutehtaasta, ja jalkapallostaan. Kaipiaisissa on kauppa ja Kaipiaisten VPK sekä Kaipiaisten Nuorisoseurantalo. Maineikkain ja menestyksellisin kaipiaislainen jalkapalloseura on Kaipiaisten Kajastus. Nykymuotoinen Kaipiainen on voimakkaasti heikentynyt siitä mitä se oli 1970–1980-luvulla. Mainittuna ajanjaksona Kaipiaisissa asui huomattavasti enemmän ihmisiä kuin nykyään. Ihmisten tarve olla palveluiden lähellä on koitunut myös Kaipiaisten tappioksi. Pankin lakkauttaminen on hankaloittanut huonokuntoisimpien elämää. Kaipiaisten ala-aste lakkautettiin vuonna 2024.
Valkoviinietikka

Valkoviinietikka on etikan laatu, joka on valmistettu pääosin käyttämällä valkoviiniä. Sitä käytetään voikastikkeisiin, marinointiin ja pikkelsien ja muiden säilykkeiden valmistukseen. Sitä käytetään myös pikaruokiin, salaatteihin ja jälkiruokiin. Valkoviinietikan makua voidaan pehmentää rypälemehulla. Valkoviinietikkaa voidaan käyttää myös siivouksessa kalkkeutumien ja tarrojen liiman poistoon, mutta se ei sovi vahatuille pinnoille. Sitä voidaan hyödyntää myös pyykinpesussa, sitä ei pidä käyttää yhtä aikaa pyykin valkaisuaineiden kanssa.
Oulun Kärppien SM-liigakausi 2008–2009

| Kärpät kaudella 2008–2009 |
| --- | --- |
Runkosarjassa:  viides (5.)
Lopullinen sijoitus:  Toinen (2.)
Kausi:  28 – 8 – 22
Koti:  16 – 4 – 9
Vieras:  12 – 4 – 13
Tehdyt maalit:  185
Päästetyt maalit:  149
Joukkue
Pääyhteistyökumppani:  Detria Oy
Toimitusjohtaja:  Juha Junno
Urheilutoimenjohtaja:  Ari Hilli
Päävalmentaja:  Matti Alatalo
Kapteeni:  Jari Viuhkola
Varakapteenit:  Oskari Korpikari Jari Viuhkola
Kotiareena:  Oulun Energia Areena
Yleisökeskiarvo:  5 741
Tilastojen kärjessä
Maalit:   Andersson (24)
Syötöt:   T. Koivisto (39)
Pisteet:   T. Koivisto (62)
Jäähyt:   Mikkola (78 min)
Plus/miinus:   Corso (+25)
Voitot:   Tarkki (17)
Päästettyjen maalien keskiarvo:   P. Koivisto (2,40)
Oulun Kärppien SM-liigakausi 2008–2009 oli joukkueen 21. SM-liigakausi. Kärppien runkosarja alkoi 11. syyskuuta kotiottelulla Saimaan Palloa vastaan ja päättyi 5. maaliskuuta Lahdessa vierasotteluun Pelicansia vastaan. Kärpät oli kauden alkaessa hallitseva Suomen mestari ja sijoittui kauden päätteeksi hopealle.
Kärppien tehokkaimmat pelaajat runkosarjassa olivat Ilveksestä hankittu Toni Koivisto ja ruotsalainen Jonas Andersson, joka pelasi Kärpissä ensimmäisen täyden kautensa. Tuomas Tarkki pelasi maalivahtina 17 Kärppien voittoon päättynyttä ottelua. Hänet oli valittu edellisen kauden parhaaksi maalivahdiksi sekä runkosarjassa että pudotuspeleissä. Toisena maalivahtina oli tulokas Petri Koivisto, joka pelasi 11 voitollista ottelua.
Runkosarjassa Kärpät oli viides, mikä oli joukkueen huonoin sijoitus sitten kauden 2001–2002. Joukkue eteni kuitenkin finaaliin asti voittamalla ensin Jokerit otteluvoitoin 1–4 ja välierissä Espoo Bluesin 2–4. Finaalissa Kärpät kohtasi JYPin, joka voitti kuitenkin finaalin puhtaasti neljässä ottelussa ja esti Kärppiä voittamasta kolmatta perättäistä mestaruutta.
Kauden aikana Kärpät osallistui myös uuteen Mestarien liigaan. Menestys jäi kuitenkin heikoksi, sillä joukkue ei selviytynyt alkulohkostaan jatkoon.
Lähtökohdat kauteen > Pelaajavaihdokset

Kauden alussa Kärpät oli uudessa tilanteessa. Esimerkiksi Jääkiekkolehdessä joukkuetta ei ensimmäistä kertaa vuosiin pidetty vahvimpana mestariehdokkaana. Kärpät oli menettänyt edellisen kauden päätteeksi monia tärkeitä pelaajia, kuten Mikko Lehtosen, Michal Brošin, Hannes Hyvösen, Ondřej Kratěnan, Janne Pesosen ja Kalle Sahlstedtin. Joukkue kärsi valmennuksessakin, sillä Kärppiä neljä kautta valmentanut Kari Jalonen siirtyi HIFK:hon. Kärppien päävalmentajaksi tuli edellisellä kaudella Hämeenlinnan Pallokerhoa valmentanut Matti Alatalo. Alatalon sopimus oli yksivuotinen, ja siinä oli myös optio kaudesta 2009–2010.
Kärppiin siirtyi ennen kauden alkua seitsemän pelaajaa. Tampereen Ilveksestä saapuivat hyökkääjät Toni Koivisto sekä Vesa Viitakoski. Ruotsista siirtyivät Ossi-Petteri Grönholm (Frölunda HC) ja Martti Järventie (Mora IK). Mestiksestä tuli Petri Koivisto (TuTo). Kanadalainen Daniel Corso saapui joukkueeseen AHL-liigan Hamilton Bulldogsista.
Kärpät oli tehnyt kaudella 2007–2008 runkosarjassa varsinaisella peliajalla tai jatkoajalla 202 maalia, mikä oli eniten liigassa. Näistä maaleista 146 eli 72,3 prosenttia oli joukkueesta lähteneiden pelaajien tekemiä. Heistä tehokkaimpia olivat Pesonen (34 maalia), Broš (25) ja Hyvönen (24). Kärppiin jääneistä pelaajista eniten maaleja olivat tehneet Kristian Kuusela (18), Tommi Paakkolanvaara (13) ja Juhamatti Aaltonen (9).
Jääkiekkolehden teettämässä Toimittajien veikkauksessa Kärppien mestaruuteen ei uskonut kukaan. Kärpille parasta runkosarjasijoitusta, toista sijaa, ennusti Helsingin Sanomien Heikki Miettinen. Kärppien mitaliin uskoivat Helsingin Sanomien lisäksi, Canal+ Sportin J-P Jalo ja Yleisradion Antero Mertaranta, jotka molemmat odottivat seuran saavan pronssia.
Aamulehti veikkasi Kristian Kuuselaa runkosarjan parhaaksi maalintekijäksi, ja Toni Koivistoon luottivat puolestaan Iltalehden, IS Veikkaajan ja Ylen toimitukset. Canal+:n toimitus veikkasi Koivistosta runkosarjan parasta pistemiestä sekä runkosarjan parasta pelaajaa.
Runkosarjan kevätkausi

Kärpät ilmoitti 7. tammikuuta, että päävalmentaja Matti Alatalo jatkaa tehtävässään seuraavalla kaudella. Seura siis käytti option solmimastaan 1+1 vuoden sopimuksesta. Myös valmentajat Mikko Haapakoski ja Petri Karjalainen jatkaisivat tehtävissään.
Kärpät solmi 20. tammikuuta sopimuksen puolustaja Josef Boumediennen kanssa loppukauden ajaksi. Boumedienne oli pelannut Kärpissä kausilla 2004–2005 ja 2006–2007, jotka olivat molemmat päättyneet Kärppien mestaruuteen.
SM-liigan kurinpitopäällikkö Jarmo Muukkonen tuomitsi Kärppä-hyökkääjä Antti Aarnion kahden ottelun pelikieltoon 27. tammikuuta. Syyksi ilmoitettiin HIFK:n Mikko Turuseen kohdistunut polvitaklaus. Turunen ei loukkaantunut tilanteessa vakavammin, vaikka olikin ottelun loppuajan poissa.
Oulun Kärpät täytti 60 vuotta 30. tammikuuta. Vielä elossa olleet ensimmäisen Kärppien pelaaman ottelun pelaajat olivat juhlistamassa tapahtumaa 29. tammikuuta Kärpät–HIFK-ottelussa. SM-liigan siirtotakaraja umpeutui seuraavana päivänä, jolloin Kärpät myi 24-vuotiaan puolustaja Toni Kirénin Hämeenlinnan Pallokerhoon. Kirén solmi HPK:n kanssa loppukauden kestävän sopimuksen.
Kärppien tulevaisuuden lupaus Mikael Granlund pelasi 26. helmikuuta debyyttiottelunsa SM-liigassa Espoo Bluesia vastaan Espoossa. Granlund oli vasta 17-vuotias. Maaliskuun 2009 alussa Granlundin sopimuksesta syntyi riita, ja Granlund vedettiin 3. maaliskuuta pois Kärppien kokoonpanosta vain hetki ennen HPK-ottelun alkua. Granlundia edustavan agentin Ilkka Larvan mukaan Kärpät olisi peukaloinut Granlundin allekirjoittamaa SM-liigapeleihin vaadittavaa pelaajasopimusta jälkikäteen. 9. maaliskuuta Helsingin IFK ilmoitti tehneensä kaksivuotisen sopimuksen Granlundin kanssa. Kärpät valitti Granlundin siirrosta SM-liigalle ja Jääkiekkoliitolle, koska Kärpillä oli vielä Granlundin kanssa voimassa oleva nelivuotinen sopimus vuodelta 2007. Kärpät ja HIFK sopivat Granlundia koskeneen riitansa vasta elokuussa.
Espoo Bluesin puolustajalle Erkki Rajamäelle langetettiin 27. helmikuuta yhden ottelun ottelurangaistus hänen taklattuaan polvella kärppähyökkääjä Antti Aarniota. Kurinpitopäällikkö Muukkonen ”ei nähnyt tilanteessa rangaistusta koventavia seikkoja ja [hänen] näkemyksensä mukaan annettu tuomio on riittävä rangaistus tilanteesta”. Kärppien lääkärin ensiarvio tilanteesta oli nilkan nivelsiteen revähdys, josta toipuminen kestäisi useita viikkoja. Aarnio ei pelannut enää runkosarjassa, mutta oli mukana ensimmäisessä pudotuspeliottelussa.
Kärppien runkosarja päättyi 5. maaliskuuta 1–3 -vierasvoittoon Lahden Pelicansista. Kärpät sijoittui runkosarjassa viidenneksi ja sai pudotuspelien toisella kierroksella vastaansa Jokerit. Runkosarjan voitti JYP. 6. maaliskuuta jaettiin runkosarjan palkinnot, mutta Kärppien pelaajat jäivät kokonaan ilman pokaaleja. Toiselle sijalle pääsivät Toni Koivisto (Veikkauksen Vedonlyönnin Kultainen kypärä) sekä kanadalainen Daniel Corso (Matti Keinonen -palkinto ja Lasse Oksanen -palkinto).
Pudotuspelit

Jääkiekkolehti arvioi ennen pudotuspelien alkua, että Kärpillä olisi mahdollisuus kolmanteen kultaansa. Kärppien vahvuuksina pidettiin rutinoitunutta materiaalia sekä kokemusta. Myös maalivahdit olivat Kärppien etuna; Tuomas Tarkki oli todistanut tasonsa kahtena viime keväänä, ja Petri Koivistosta olisi hänen varamiehekseen.
Uhkana Kärppien menestykselle Jääkiekkolehti piti Matti Alatalon huonoa menestystä pudotuspeleissä sekä keskushyökkääjien terveys- ja sopimustilanteita. Lehdessä Juha Huikari arvioi, että Kärppien menestys olisi Jari Viuhkolasta kiinni, sillä joukkue tarvitsisi henkistä johtajaa.
Pudotuspelit > Pudotuspelikaavio

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
 
|   | 13.–23.3.2009 | 13.–23.3.2009 |  |  |  |  |  |  |  |  |
|   | 13.–23.3.2009 | 13.–23.3.2009 |  |  |  |  |  |  |  |  |
|   | JYP | 4 |  |  |  |  |  |  |  |  |
|   | JYP | 4 |  |  | 26.3.–3.4.2009 | 26.3.–3.4.2009 |  |  |  |  |
|   | TPS | 2  |  |  | 26.3.–3.4.2009 | 26.3.–3.4.2009 |  |  |  |  |
|   | TPS | 2  |  |  | JYP | 4 |  |  |  |  |
|   | 13.–23.3.2009 | 13.–23.3.2009 |  |  | JYP | 4 |  |  |  |  |
|   | 13.–23.3.2009 | 13.–23.3.2009 |  |  | KalPa | 1  |  |  |  |  |
|   | HPK | 2 |  |  | KalPa | 1  |  |  |  |  |
|   | HPK | 2 |  |  |  |  |  |  | 8.–19.4.2009 | 8.–19.4.2009 |
|   | KalPa | 4  |  |  |  |  |  |  | 8.–19.4.2009 | 8.–19.4.2009 |
|   | KalPa | 4  |  |  |  |  |  |  | JYP | 4 |
|   | 13.–24.3.2009 | 13.–24.3.2009 |  |  |  |  |  |  | JYP | 4 |
|   | 13.–24.3.2009 | 13.–24.3.2009 |  |  |  |  |  |  | Kärpät | 0  |
|   | Blues | 4 |  |  |  |  |  |  | Kärpät | 0  |
|   | Blues | 4 |  |  | 26.3.–4.4.2009 | 26.3.–4.4.2009 |  |  |  |  |
|   | Pelicans | 3  |  |  | 26.3.–4.4.2009 | 26.3.–4.4.2009 |  |  |  |  |
|   | Pelicans | 3  |  |  | Blues | 2 |  |  |  |  |
|   | 13.–21.3.2009 | 13.–21.3.2009 |  |  | Blues | 2 |  |  |  |  |
|   | 13.–21.3.2009 | 13.–21.3.2009 |  |  | Kärpät | 4  |  |  | Pronssiottelu | Pronssiottelu |
|   | Jokerit | 1 |  |  | Kärpät | 4  |  |  | Pronssiottelu | Pronssiottelu |
|   | Jokerit | 1 |  |  |  |  |  |  | 9.4.2009 | 9.4.2009 |
|   | Kärpät | 4  |  |  |  |  |  |  | 9.4.2009 | 9.4.2009 |
|   | Kärpät | 4  |  |  |  |  |  |  | Blues | 0 |
|   |  |  |  |  |  |  |  |  | Blues | 0 |
|   |  |  |  |  |  |  |  |  | KalPa | 1  |
|   |  |  |  |  |  |  |  |  | KalPa | 1  |
Champions Hockey League

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Lohko A
| Joukkue | O | V | JAV | JAH | H | TM | PM | ME | P |
| Metallurg | 3 | 3 | 0 | 0 | 0 | 10 | 3 | 7 | 9 |
| Eisbären | 3 | 1 | 1 | 1 | 0 | 8 | 9 | −1 | 5 |
| Kärpät | 4 | 0 | 0 | 1 | 3 | 5 | 11 | −6 | 1 |
Champions Hockey League (CHL) korvasi vanhan Super Six -turnauksen. Kärpät pääsi mukaan CHL:een, koska oli hallitseva Suomen mestari. Joukkueita oli mukana kaksitoista.
Lohkot arvottiin 25. huhtikuuta 2008 Zürichissa, Sveitsissä. Kärppien kanssa samaan alkulohkoon tulivat hallitseva seurajoukkueiden Euroopan mestari, venäläinen Metallurg Magnitogorsk, sekä Saksan DEL-liigan voittaja, Eisbären Berlin.
Kärpät aloitti CHL:n ottelut 8. lokakuuta O2 Worldissa, Berliinissä, missä joukkue kohtasi Eisbären Berlinin. Berlin laukoi enemmän maalia kohti (25 laukausta, Kärpillä 19) ja voitti ottelun maalein 3–2 (1–1, 1–0, 1–1). Kärppien maalintekijät olivat Ilkka Mikkola ja Toni Koivisto. Maalivahti Tuomas Tarkki torjui ottelussa 22 kertaa. Ottelua oli seuraamassa peräti 13 000 katsojaa.
Kärpät kohtasi toisen CHL-vastustajansa 22. lokakuuta, kun Metallurg Magnitogorsk saapui Oulun Energia Areenalle. Se oli ensimmäinen Suomessa pelattu CHL-ottelu. Magnitogorsk teki kaksi maalia ylivoimalla ja voitti Kärpät 0–2. Kahden ottelun jälkeen Magnitogorsk johti lohkoa ja Kärpät oli viimeisenä ilman pisteitä. Kärppien maalissa pelasi jälleen Tuomas Tarkki.
Kärppien kohtalo varmistui seuraavassa ottelussa kotiareenalla. Eisbären Berlin voitti voittomaalikilpailun jälkeen 2–3 (1–0, 0–1, 1–1, 0–0, 0–1), ja Kärpät menetti mahdollisuutensa jatkopaikkaan. Kärppien maalit tekivät Jonas Andersson sekä Juhamatti Aaltonen. Tuomas Tarkki pelasi kolmannen ottelunsa maalissa.
Kärppien kannalta joukkueen viimeisellä CHL-ottelulla ei ollut enää merkitystä. Jos Kärpät olisi voittanut Magnitogorskin, olisi Eisbären Berlinillä ollut vielä mahdollisuuksia jatkoon. Magnitogorsk kuitenkin voitti Kärpät maalein 3–1 (0–0, 2–0, 1–1). Kärppien ainoan maalin teki Oskari Korpikari. Tuomas Tarkki oli loukkaantunut, ja maalilla pelasi Petri Koivisto.
Talous

Kärppien talous oli kauden alkaessa liigaseurojen suurin. Kärppien tulobudjetti, 8 348 000 euroa, oli SM-liigan isoin; seuraavaksi eniten tuloja olivat budjetoineet pääkaupunkiseudun seurat Jokerit, HIFK ja Blues. Liigan keskiarvo oli noin 5,5 miljoonaa euroa.
Kärppien kulubudjetti oli 8 148 000 euroa, josta 37 prosenttia oli pelaajapalkkioita. Pelaajapalkkioihin oli budjetoitu 3 miljoonaa euroa, mikä oli eniten liigassa, joskin Jokerit jäi tästä vain sadan tuhannen euron päähän. Liigan keskiarvo oli noin 2 miljoonaa euroa.
Tulostavoite Kärpillä oli 200 000 euroa ja yleisötavoite 5 800 ottelua kohden. Kaudella 2007–2008 yleisöä oli runkosarjan otteluissa keskimäärin noin 6 100.
Kärppien maalivahti Tuomas Tarkki ansaitsi kaudestaan 79 897 euroa. Kärppien pelaajista Jari Viuhkola sai suurinta palkkaa – niin Kärpissä kuin koko liigassakin. Viuhkolan palkka kaudesta oli 300 433 euroa. SM-liigan 20:n kalleimman pelaajan joukkoon Kärpistä pääsivät myös Toni Koivisto (viides, palkka oli 203 877 euroa) sekä Ilkka Mikkola (yhdeksäs, palkka oli 193 176 euroa). Kärpistä yli 100 000 euron palkkaa saivat muun muassa Juhamatti Aaltonen, Kristian Kuusela, Daniel Corso sekä Jonas Andersson. Kärppien kymmenen tehokkaimman pelaajan palkkasumma oli yhteensä noin 1,3 miljoonaa euroa, joka oli liigajoukkeista eniten.
Taloudellisesti Kärppien kausi oli hyvä: seura teki tilikaudella voittoa 89 480 euroa, kun edellinen tilikausi oli ollut investointien vuoksi tappiollinen. Voitto jäi silti joukkueen tavoitteesta 200 000:sta eurosta. Yleisötavoite oli ottelua kohden 5 800 katsojaa, mutta siitäkin tavoitteesta jäätiin, sillä kauden keskiarvo oli 5 741.
SM-liigan pelaajatilastot > Kenttäpelaajat

OT = ottelut |M = maalit |S = syötöt| P = tehopisteet |R = rangaistusminuutit |* = tulokas
Saavutukset, virstanpylväät sekä palkinnot

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Runkosarja
| Pelaaja | Saavutus | Päiväys |  |  |  |  |  |  |  |
| Tatu Backman | 1. SM-liigaottelu | tuntematon |  |  |  |  |  |  |  |
| Oskari Korpikari | 1. A-maaottelu | 7. syyskuuta 2008lähde? |  |  |  |  |  |  |  |
| Kristian Kuusela | 300. SM-liigaottelu | 20. syyskuuta 2008 |  |  |  |  |  |  |  |
| Tommi Paakkolanvaara | 200. SM-liigaottelu | 20. syyskuuta 2008 |  |  |  |  |  |  |  |
| Toni Koivisto | 100. SM-liigasyöttö 200. SM-liigapiste 100. SM-liigamaali | 25. syyskuuta 2008 10. lokakuuta 2008 22. marraskuuta 2008 |  |  |  |  |  |  |  |
| Juho Keränen | 1. SM-liigasyöttö 1. SM-liigapiste 1. SM-liigamaali | 25. syyskuuta 2008 25. syyskuuta 2008 27. syyskuuta 2008 |  |  |  |  |  |  |  |
| Ilkka Mikkola | 500. SM-liigaottelu | 22. marraskuuta 2008 |  |  |  |  |  |  |  |
| Tomi Pekkala | 1. SM-liigaottelu | 5. joulukuuta 2008 |  |  |  |  |  |  |  |
| Juhamatti Aaltonen | 100. SM-liigapiste 200. SM-liigaottelu | 6. tammikuuta 2009 26. tammikuuta 2009 |  |  |  |  |  |  |  |
| Jonas Andersson | 100. SM-liigaottelu | 6. tammikuuta 2009 |  |  |  |  |  |  |  |
| Mikko Niemelä | 1. SM-liigaottelu | 6. tammikuuta 2009 |  |  |  |  |  |  |  |
| Ossi-Petteri Grönholm | 300. SM-liigaottelu | 8. tammikuuta 2009 |  |  |  |  |  |  |  |
| Mikko Alikoski | 200. SM-liigaottelu | 10. tammikuuta 2009 |  |  |  |  |  |  |  |
| Teemu Normio | 400. SM-liigaottelu | 10. tammikuuta 2009 |  |  |  |  |  |  |  |
| Mikael Granlund | 1. SM-liigaottelu | 26. helmikuuta 2009 |  |  |  |  |  |  |  |
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Pudotuspelit
| Pelaaja | Saavutus | Päiväys |  |  |  |  |  |  |  |
| Ilkka Mikkola | Eniten pudotuspeliotteluita | 3. huhtikuuta 2009 |  |  |  |  |  |  |  |
| Jari Viuhkola | 100. pudotuspeliottelu | 3. huhtikuuta 2009 |  |  |  |  |  |  |  |
| 0 | 1 | 2 |
| --- | --- | --- |
Palkinnot
| Pelaaja | Palkinto | Päiväys |
| Jonas Andersson | Tähdistökentällinen | 16. toukokuuta 2009 |
Ehdokkaina
| Toni Koivisto | Herrasmiespelaaja Tähdistökentällinen | 13. toukokuuta 2009 |
| Tommi Paakkolanvaara | Herrasmiespelaaja | 13. toukokuuta 2009 |
| 0 | 1 | 2 | 3 | 4 |
| --- | --- | --- | --- | --- |
Varatut pelaajat
| Pelaaja | Varaus | Kierros | Numero | Seura |
| Petteri Similä | NHL:n varaustilaisuus | seitsemäs | 211. | Montréal Canadiens |
| Mikael Granlund | KHL:n varaustilaisuus | toinen | 41. | Dynamo Minsk |
Huomiot

↑  SM-liigakauden kolmannesta kierroksesta lähtien kullakin kierroksella liigajoukkueen pöytäkirjaan merkityistä eniten pisteitä tehnyttä pelaajaa
Kauden 2007–2008 Kärppien johtotähti Janne Pesonen siirtyi NHL-seura Penguinsin organisaatioon yksivuotisella sopimuksella.
Justin Forrest täytti yhdessä Jonas Anderssonin ja Daniel Corson kanssa Kärppien ulkomaalaiskiintiön.
Juha-Matti Aaltonen testaamassa Porissa maalivahti Eero Kilpeläisen kuntoa 6. tammikuuta.
Kärpät ja Jokerit kohtasivat 13. helmikuuta Helsingissä. Jokerit voitti ottelun 2–1.
Kärpät aloitti pudotuspelit vierasvoitolla Jokereista.
Ilveksestä hankittu Vesa Viitakoski ratkaisi Kärpille toisen välieräottelun.
Antti Virtanen oli yhdessä Tuomas Pihlmanin kanssa tehokkain JYPin pelaaja pudotuspeleissä (6+5=11).
JYPin Pekka Tuokkolan torjuntaprosentti oli pudotuspelien paras, 95,40.
Tuomas Tarkki voitti eniten otteluita pudotuspeleissä, kahdeksan.
Kärpät valmistautuu otteluun Eisbären Berliniä vastaan.
Kanadalaisen Daniel Corson palkka yhdestä kaudesta Kärpissä oli reilut 105 000 euroa.
Jatkoaika.comin kolumnisti Matti Väisäsen mukaan Atte Ohtamaa vastasi Kärppien puolustajista parhaiten hänelle annettuihin haasteisiin. Ohtamaa solmi kolmen vuoden jatkosopimuksen Kärppien kanssa.
Matti Väisäsen mukaan Kärppien hyökkääjistä parhaiten selvisi Jonas Andersson.
Otava (kirjankustantamo)

| Kustannusosakeyhtiö Otava |
| --- | --- |

Yritysmuoto:  osakeyhtiö
Perustettu:  1890
Perustaja:  Hannes Gebhard Eliel Aspelin-Haapkylä
Toimitusjohtaja:  Eva Reenpää
Kotipaikka:  Helsinki
Toimiala:  kustantaminen
Tuotteet:  kirjat, oppikirjat
Liikevaihto:  77,2 milj. euroa (2023)
Liikevoitto:  10,4 milj. euroa (2023)
Emoyhtiö:  Otava Oy
Omistaja:  Otava Oy
Kotisivu:  otava.fi
Infobox OKVirheellinen NIMI-arvo: 
Otavan kivinen toimitalo Helsingin Uudenmaankadulla täytti kesäkuussa 2006 sata vuotta.
Kustannusosakeyhtiö Otava on  Suomen vanhimpia ja suurimpia kirjankustantamoja. Otava on ollut merkittävä suomenkielisen kirjallisuuden julkaisija jo varhain. Otava on julkaissut muun muassa Eino Leinon, Veijo Meren, Teuvo Pakkalan, Marja-Liisa Vartion, Paavo Haavikon, Tuomas Anhavan, Mauri Kunnaksen, Antti Tuurin ja Kjell Westön tuotantoa. Suurimpiin painosmääriin on yltänyt Laila Hirvisaari (ent. Hietamies) yli neljällä miljoonalla painetulla kirjalla.
Omistus ja johto

Kustannusosakeyhtiö Otava muodostaa yhdessä muun muassa Otavamedia Oy:n kanssa Otava-konsernin (aiemmin Otava-Kuvalehdet-konserni). Sen omistavat vuosina 1999–2004 tehdyn yksityistämisen jälkeen Reenpään suku ja Otavan kirjasäätiö. Konsernin toimitusjohtaja on Alexander Lindholm.
Yhtiön hallituksen puheenjohtaja on Henrik Ehrnrooth (vuodesta 2014) ja varapuheenjohtaja Jorma Ollila (vuodesta 2022). Muut jäsenet ovat Eva Reenpää (2017–), Philip Aminoff (2021–), Mervi Airaksinen (2023–) ja Jesse Maula (2023–). Varajäsenenä toimii Timo Hirvonen (2023–) ja hallituksen sihteerinä Ora Lyytikäinen (2006–).